title: Регламент за изпълнение (ЕС) 2018/1132 на Комисията от 13 август 2018 година за разрешаване на промяната в означението и специфичните изисквания за етикетиране като нова храна на синтетичен зеаксантин съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

text:
                  14.8.2018

                  BG

                  Официален вестник на Европейския съюз

                  L 205/15

         РЕГЛАМЕНТ ЗА ИЗПЪЛНЕНИЕ (ЕС) 2018/1132 НА КОМИСИЯТА
         от 13 август 2018 година
         за разрешаване на промяната в означението и специфичните изисквания за етикетиране като нова храна на синтетичен зеаксантин съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:

                     (1)

                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.

                     (2)

                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.

                     (3)

                     В съответствие с член 12 от Регламент (ЕС) 2015/2283 Комисията трябва да представи проект на акт за изпълнение за разрешаване на пускането на пазара на Съюза на нова храна и за актуализиране на списъка на Съюза.

                     (4)

                     Естественият зеаксантин е част от обичайния хранителен режим на човека, тъй като той се намира в редица плодове и зелени зеленчуци, както и в яйчения жълтък. Освен това в момента той се използва в хранителни добавки според посоченото в Директива 2002/46/ЕО на Европейския парламент и на Съвета (3).

                     (5)

                     С Решение за изпълнение 2013/49/ЕС на Комисията (4) се разрешава — в съответствие с Регламент (ЕО) № 258/97 на Европейския парламент и на Съвета (5) — пускането на пазара на синтетичен зеаксантин като нова хранителна съставка в хранителни добавки при максимален дневен прием до 2 mg на ден. Означението на синтетичния зеаксантин, разрешен с Решение за изпълнение 2013/49/ЕС, при етикетирането на храните, в чийто състав е вложен, е „синтетичен зеаксантин“.

                     (6)

                     На 23 февруари 2018 г. дружеството DSM Nutritional Products Europe („заявителят“) подаде заявление до Комисията за разрешаване на изменение на означението и на специфичните изисквания за етикетиране на синтетичния зеаксантин по смисъла на член 10, параграф 1 от Регламент (ЕС) 2015/2283. В заявлението се иска заличаването на термина „синтетичен“ от означението на новата храна, включена в списъка на Съюза, и от етикетирането на съдържащите я храни.

                     (7)

                     Заявителят счита, че промяната на означението и изискванията за етикетиране на зеаксантин е необходима за смекчаване на евентуално неблагоприятно икономическо въздействие, което би могло да бъде предизвикано поради отрицателна конотация на понятието „синтетичен“ при употребата му при етикетирането на хранителните добавки, съдържащи синтетичен зеаксантин. Заявителят твърди също така, че подобно потенциално неблагоприятно икономическо въздействие най-вероятно не е понесено от икономическите оператори, които пускат на пазара хранителни добавки, съдържащи разрешени синтетични нови храни, които не са обозначени с термина „синтетичен“ при тяхното етикетиране.

                     (8)

                     Съществуват редица синтетични вещества, които понастоящем са разрешени и включени в списъка на Съюза на нови храни, на които има съответствия с естествен произход, като и двете форми се използват в хранителните добавки. Тези синтетични вещества обаче не са означени като синтетични в списъка на Съюза и не са етикетирани като такива. Промяната в означението и етикетирането на синтетичния зеаксантин ще осигури съгласуваност с означението и етикетирането на тези синтетични вещества.

                     (9)

                     Няма промени в предложените видове и нива на употреба на зеаксантин, когато се използва като съставка на хранителни добавки, а съображенията за безопасността, които са в подкрепа на разрешението на синтетичния зеаксантин с Решение за изпълнение 2013/49/ЕС, продължават да бъдат валидни и поради това тази промяна не предизвиква опасения по отношение на безопасността. Като се вземат предвид тези основателни фактори, предложените промени са в съответствие с член 12, параграф 1 от Регламент (ЕС) 2015/2283.

                     (10)

                     Прилагането на новото изискване за етикетиране в съответствие с настоящия регламент за изпълнение може да доведе до промени за стопанските субекти, които понастоящем пускат на пазара синтетичен зеаксантин. Поради това е целесъобразно да се предвиди преходен период.

                     (11)

                     С Директива 2002/46/ЕО се определят изискванията относно хранителните добавки. Промяната на означението и специфичните изисквания за етикетиране на зеаксантин следва да бъдат разрешени, без да се засягат разпоредбите на посочената директива.

                     (12)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1

               1.   Вписването в списъка на Съюза с разрешени нови храни, както е предвидено в член 8 от Регламент (ЕС) 2015/2283, което се отнася до веществото зеаксантин, се изменя, както е посочено в приложението към настоящия регламент.

               2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.

               3.   С предоставеното с настоящия член разрешение не се засягат разпоредбите на Директива 2002/46/ЕО.

            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.

            Член 3
            Хранителните добавки, съдържащи синтетичен зеаксантин и които са в съответствие с Регламент (ЕС) 2015/2283 в редакцията му преди влизането в сила на настоящия регламент, могат да бъдат пускани на пазара до 3 септември 2019 г. и могат да останат на пазара до изчерпване на складовите наличности.

            Член 4
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 август 2018 година.

                  За Комисията

                  Председател

               Jean-Claude JUNCKER

            (1)  ОВ L 327, 11.12.2015 г., стр. 1.

            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

            (3)  Директива 2002/46/ЕО на Европейския парламент и Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).

            (4)  Решение за изпълнение 2013/49/ЕС на Комисията от 22 януари 2013 г. за разрешаване на пускането на пазара на синтетичен зеаксантин като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 21, 24.1.2013 г., стр. 32).

            (5)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

            ПРИЛОЖЕНИЕ
            В таблица 1 (Разрешени нови храни) от приложението към Регламент за изпълнение (ЕС) 2017/2470 вписването за зеаксантин се заменя със следното:

                           Разрешена нова храна

                           Условия, при които новата храна може да се употребява

                           Допълнителни специфични изисквания за етикетиране

                           „Зеаксантин

                              Посочена категория храни

                              Максимални нива

                           Означението на новата храна при етикетиране на хранителните продукти, които я съдържат, е „зеаксантин“.“

                           Хранителни добавки по смисъла на определението в Директива 2002/46/ЕО

                           2 mg/ден


title: Регламент за изпълнение (ЕС) 2018/1128 на Комисията от 9 август 2018 година за изменение на Регламент за изпълнение (ЕС) № 1354/2011 за откриване на годишни тарифни квоти на Съюза за овце, кози, овче и козе месо

text:
                  14.8.2018

                  BG

                  Официален вестник на Европейския съюз

                  L 205/1

         РЕГЛАМЕНТ ЗА ИЗПЪЛНЕНИЕ (ЕС) 2018/1128 НА КОМИСИЯТА
         от 9 август 2018 година
         за изменение на Регламент за изпълнение (ЕС) № 1354/2011 за откриване на годишни тарифни квоти на Съюза за овце, кози, овче и козе месо
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 187, букви а) и б) от него,
         като има предвид, че:

                     (1)

                     В Регламент за изпълнение (ЕС) № 1354/2011 на Комисията (2) се предвижда откриването на годишни тарифни квоти на Съюза за внос на овце, кози, овче и козе месо, включително с произход от Исландия.

                     (2)

                     Съгласно член 4 от Регламент за изпълнение (ЕС) № 1354/2011 откритите с посочения регламент тарифни квоти се управляват в съответствие с членове 49—54 от Регламент за изпълнение (ЕС) 2015/2447 на Комисията (3).

                     (3)

                     На 23 март 2017 г. Европейският съюз и Исландия подписаха Споразумение под формата на размяна на писма за допълнителни търговски преференции за селскостопански продукти (наричано по-долу „Споразумението“). Подписването на Споразумението от името на Съюза беше разрешено с Решение (ЕС) 2016/2087 на Съвета (4), а неговото сключване — с Решение (ЕС) 2017/1913 на Съвета (5).

                     (4)

                     В съответствие с приложение V към Споразумението Съюзът измени Регламент (ЕС) № 1354/2011 с Регламент (ЕС) 2018/562 (6). С това изменение количествата на вече съществуващите безмитни квоти за Исландия за овче и козе месо, които са класирани в митнически кодове 0204 и 0210, са увеличени и освен това е открита нова годишна безмитна квота на Съюза за преработено овче месо, класирано в код по КН 1602 90.

                     (5)

                     Количествата на квотите за овче и козе месо, управлявани съгласно Регламент за изпълнение (ЕС) № 1354/2011, се изразяват в еквивалент кланично тегло, докато в Споразумението се предвижда количествата да бъдат изразени в тонове продукти. Поради това е уместно тарифните квоти на Съюза, определени в Споразумението, да се управляват в рамките на отделен регламент, който да бъде приет, за да се осигури безпроблемното управление на квотите в съответствие с Регламент (ЕС) № 952/2013 на Европейския парламент и на Съвета (7). Вследствие на това тези тарифни квоти следва същевременно да бъдат заличени от Регламент за изпълнение (ЕС) № 1354/2011 въз основа на Регламент (ЕС) № 1308/2013.

                     (6)

                     Поради това е необходимо Регламент за изпълнение (ЕС) № 1354/2011 да бъде съответно изменен.

                     (7)

                     Новият регламент за откриване на тарифни квоти за овче и козе месо и преработено овче месо с произход от Исландия, приет съгласно Регламент (ЕС) № 952/2013, ще се прилага от 1 септември 2018 г. Поради това съответните изменения на Регламент за изпълнение (ЕС) № 1354/2011 следва да се прилагат от същата дата.

                     (8)

                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

            Член 1
            Регламент за изпълнение (ЕС) № 1354/2011 се изменя, както следва:

                        1)

                        В член 3, параграф 2 се заличава буква д).

                        2)

                        Приложението се заменя с текста на приложението към настоящия регламент.

            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.

            Той се прилага от 1 септември 2018 г.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 август 2018 година.

                  За Комисията,

                  от името на председателя,

               Günther OETTINGER

                  Член на Комисията

            (1)  ОВ L 347, 20.12.2013 г., стр. 671.

            (2)  Регламент за изпълнение (ЕС) № 1354/2011 на Комисията от 20 декември 2011 г. за откриване на годишни тарифни квоти на Съюза за овце, кози, овче и козе месо (ОВ L 338, 21.12.2011 г., стр. 36).

            (3)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

            (4)  Решение (ЕС) 2016/2087 на Съвета от 14 ноември 2016 г. за подписване, от името на Европейския съюз, на Споразумението под формата на размяна на писма между Европейския съюз и Исландия за допълнителни търговски преференции за селскостопански продукти (ОВ L 324, 30.11.2016 г., стр. 1).

            (5)  Решение (ЕС) 2017/1913 на Съвета от 9 октомври 2017 г. за сключване на Споразумението под формата на размяна на писма между Европейския съюз и Исландия за допълнителни търговски преференции за селскостопански продукти (ОВ L 274, 24.10.2017 г., стр. 57).

            (6)  Регламент за изпълнение (ЕС) 2018/562 на Комисията от 9 април 2018 г. за изменение на Регламент за изпълнение (ЕС) № 1354/2011 за откриване на годишни тарифни квоти на Съюза за овце, кози, овче и козе месо (ОВ L 94, 12.4.2018 г., стр. 4).

            (7)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).

            ПРИЛОЖЕНИЕ
            „

                     ПРИЛОЖЕНИЕ
                     ТАРИФНИ КВОТИ НА СЪЮЗА ЗА ОВЧЕ И КОЗЕ МЕСО (в тонове (t) еквивалент кланично тегло)

                                 Кодове по КН

                                 Адвалорно мито
                                 %

                                 Специално мито
                                 EUR/100 kg

                                 Пореден номер според принципа „пръв пристигнал — пръв обслужен“

                                 Произход

                                 Годишен обем в тонове еквивалент кланично тегло

                                 Живи животни
                                 (Коефициент = 0,47)

                                 Обезкостено (1)

                                 агнешко (коефициент = 1,67)

                                 Обезкостено овнешко/овче месо (2)

                                 (коефициент = 1,81)

                                 Необезкостено и трупно месо
                                 (коефициент = 1,00)

                                 0204

                                 Нула

                                 Нула

                                 —

                                 09.2101

                                 09.2102

                                 09.2011

                                 Аржентина

                                 23 000

                                 —

                                 09.2105

                                 09.2106

                                 09.2012

                                 Австралия

                                 19 186

                                 —

                                 09.2109

                                 09.2110

                                 09.2013

                                 Нова Зеландия

                                 228 254

                                 —

                                 09.2111

                                 09.2112

                                 09.2014

                                 Уругвай

                                 5 800

                                 —

                                 09.2115

                                 09.2116

                                 09.1922

                                 Чили (3)

                                 8 000

                                 —

                                 09.2121

                                 09.2122

                                 09.0781

                                 Норвегия

                                 300

                                 —

                                 09.2125

                                 09.2126

                                 09.0693

                                 Гренландия

                                 100

                                 —

                                 09.2129

                                 09.2130

                                 09.0690

                                 Фарьорски острови

                                 20

                                 —

                                 09.2131

                                 09.2132

                                 09.0227

                                 Турция

                                 200

                                 —

                                 09.2171

                                 09.2175

                                 09.2015

                                 Други (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 Нула

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               “

               (1)  И ярешко месо.

               (2)  И козе месо, различно от ярешко.

               (3)  Тарифната квота за Чили се увеличава с 200 тона годишно.

               (4)  „Други“ се отнася до всички членове на СТО с изключение на Аржентина, Австралия, Нова Зеландия, Уругвай, Чили, Гренландия и Исландия.

               (5)  Erga omnes означава всички държави на произход, включително посочените в настоящата таблица.


title: Регламент за изпълнение (ЕС) 2018/1129 на Комисията от 13 август 2018 година за одобряване на ацетамиприд като съществуващо активно вещество за употреба в биоциди от продуктов тип 18 (Текст от значение за ЕИП.)

text:
                  14.8.2018

                  BG

                  Официален вестник на Европейския съюз

                  L 205/4

         РЕГЛАМЕНТ ЗА ИЗПЪЛНЕНИЕ (ЕС) 2018/1129 НА КОМИСИЯТА
         от 13 август 2018 година
         за одобряване на ацетамиприд като съществуващо активно вещество за употреба в биоциди от продуктов тип 18
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
         като има предвид, че:

                     (1)

                     С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва ацетамиприд.

                     (2)

                     Ацетамипридът бе оценен за употреба в продукти от продуктов тип 18 — инсектициди, акарициди и продукти за контрол на други антроподи, както е описан в приложение V към Регламент (ЕС) № 528/2012.

                     (3)

                     За държава членка докладчик беше определена Белгия и на 27 юли 2015 г. нейният оценяващ компетентен орган представи доклада за оценката заедно със своите препоръки.

                     (4)

                     В съответствие с член 7, параграф 2 от Делегиран регламент (ЕС) № 1062/2014 на 14 декември 2017 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган (3).

                     (5)

                     Съгласно това становище може да се очаква, че биоцидите от продуктов тип 18, съдържащи ацетамиприд, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.

                     (6)

                     Поради това е целесъобразно ацетамипридът да бъде одобрен за употреба в биоциди от продуктов тип 18 при спазване на определени спецификации и условия.

                     (7)

                     В становището на Европейската агенция по химикалите се стига до заключението, че ацетамипридът отговаря на критериите за много устойчиво (vP) и токсично (T) вещество в съответствие с приложение XIII към Регламент (ЕО) № 1907/2006 на Европейския парламент и на Съвета (4). Това означава, че ацетамипридът отговаря на условията, посочени в член 10, параграф 1, буква г) от Регламент (ЕС) № 528/2012, и поради това следва да се смята за кандидат за замяна.

                     (8)

                     Съгласно член 10, параграф 4 от Регламент (ЕС) № 528/2012 одобряването на дадено активно вещество, което се смята за кандидат за замяна, следва да се издава за срок, който не надвишава седем години.

                     (9)

                     Тъй като ацетамипридът отговаря на критериите за много устойчиво (vP) вещество съгласно приложение XIII към Регламент (ЕО) № 1907/2006, изделията, които са третирани с ацетамиприд или го съдържат, следва да бъдат етикетирани по подходящ начин при пускането им на пазара.

                     (10)

                     Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

                     (11)

                     Мерките, предвидени в настоящия регламент, са в съответствие със становището на Постоянния комитет по биоцидите,

               ПРИЕ НАСТОЯЩИЯ РЕГЛАМЕНТ:

            Член 1
            Ацетамипридът се одобрява като активно вещество за употреба в биоциди от продуктов тип 18 при спазване на спецификациите и условията, посочени в приложението.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 август 2018 година.

                  За Комисията

                  Председател

               Jean-Claude JUNCKER

            (1)  ОВ L 167, 27.6.2012 г., стр. 1.

            (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

            (3)  Становище на Комитета по биоцидите относно заявлението за одобряване на активното вещество ацетамиприд, продуктов тип 18, ECHA/BPC/185/2017, прието на 14 декември 2017 г.

            (4)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            ПРИЛОЖЕНИЕ

                        Общоприето наименование

                        Наименование по IUPAC
                        Идентификационни номера

                        Минимална степен на чистота на активното вещество (1)

                        Дата на одобрението

                        Дата на изтичане на одобрението

                        Продуктов тип

                        Специални условия

                        Ацетамиприд

                        Наименование по IUPAC:
                        (E)-N1-[(6-хлоро-3-пиридил)метил]-N2-циано-N1-метилацетамид
                        Номер на ЕО: не е приложим
                        CAS №: 135410-20-7

                        99,0 % w/w

                        1 февруари 2020 г.

                        31 януари 2027 г.

                        18

                        Ацетамипридът се смята за кандидат за замяна в съответствие с член 10, параграф 1, буква г) от Регламент (ЕС) № 528/2012.
                        Разрешенията за биоциди се издават, ако са изпълнени следните условия:

                                    1)

                                    В оценката на продукта се обръща особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                                    2)

                                    Предвид установените рискове за оценените видове употреба в оценката на продукта се обръща особено внимание на:

                                                а)

                                                професионалните потребители;

                                                б)

                                                кърмачета и малки деца след вторична експозиция при пръскане на продукта от специалисти;

                                                в)

                                                повърхностни води, седименти, почви, подпочвени води за продукти, прилагани чрез пръскане или четкане в оборите;

                                                г)

                                                повърхностни води, седименти, почви, подпочвени води за продукти, прилагани чрез пръскане на открито.

                                    3)

                                    За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (2) или Регламент (ЕО) № 396/2005 на Европейския парламент и на Съвета (3), като се предприемат всички подходящи мерки за ограничаване на риска, за да се гарантира, че приложимите МДГОВ не са превишени.

                              Пускането на пазара на третирани изделия се извършва, ако е изпълнено следното условие:
                        лицето, отговорно за пускането на пазара на изделие, което е третирано с веществото ацетамиприд или го съдържа, трябва да гарантира, че върху етикета на третираното изделие е обозначена информацията, посочена в член 58, параграф 3, втора алинея от Регламент (ЕС) № 528/2012.

               (1)  Посочената в тази графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

               (2)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).

               (3)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).


title: Регламент за изпълнение (ЕС) 2018/1131 на Комисията от 13 август 2018 година за одобряване на пенфлуфен като активно вещество за употреба в биоциди от продуктов тип 8 (Текст от значение за ЕИП.)

text:
                  14.8.2018

                  BG

                  Официален вестник на Европейския съюз

                  L 205/12

         РЕГЛАМЕНТ ЗА ИЗПЪЛНЕНИЕ (ЕС) 2018/1131 НА КОМИСИЯТА
         от 13 август 2018 година
         за одобряване на пенфлуфен като активно вещество за употреба в биоциди от продуктов тип 8
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 9, параграф 1, буква а) от него,
         като има предвид, че:

                     (1)

                     На 7 юли 2015 г. оценяващият компетентен орган на Обединеното кралство получи заявление за одобряване на активното вещество пенфлуфен за употреба в биоциди от продуктов тип 8, консерванти за дърво, както са описани в приложение V към Регламент (ЕС) № 528/2012.

                     (2)

                     На 28 февруари 2017 г. оценяващият компетентен орган на Обединеното кралство представи доклада за оценка заедно със своите препоръки в съответствие с член 8, параграф 1 от Регламент (ЕС) № 528/2012.

                     (3)

                     На 14 декември 2017 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган (2).

                     (4)

                     Съгласно това становище може да се очаква, че биоцидите от продуктов тип 8, съдържащи пенфлуфен, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.

                     (5)

                     Поради това е целесъобразно пенфлуфенът да бъде одобрен за употреба в биоциди от продуктов тип 8 при спазване на определени спецификации и условия.

                     (6)

                     Тъй като в становището на Европейската агенция по химикалите се стига до заключението, че пенфлуфенът отговаря на критериите за много устойчиво (vP) вещество в съответствие с приложение XIII към Регламент (ЕО) № 1907/2006 на Европейския парламент и на Съвета (3), изделията, които са третирани с пенфлуфен или го съдържат, следва да бъдат етикетирани по подходящ начин при пускането им на пазара.

                     (7)

                     Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

                     (8)

                     Мерките, предвидени в настоящия регламент, са в съответствие със становището на Постоянния комитет по биоцидите,

               ПРИЕ НАСТОЯЩИЯ РЕГЛАМЕНТ:

            Член 1
            Пенфлуфенът се одобрява като активно вещество за употреба в биоциди от продуктов тип 8 при спазване на спецификациите и условията, посочени в приложението.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 август 2018 година.

                  За Комисията

                  Председател

               Jean-Claude JUNCKER

            (1)  ОВ L 167, 27.6.2012 г., стр. 1.

            (2)  Становище на Комитата по биоцидите относно заявлението за одобряване на активното вещество пенфлуфен, продуктов тип: 8, ECHA/BPC/184/2017, прието на 14 декември 2017 г.

            (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            ПРИЛОЖЕНИЕ

                        Общоприето наименование

                        Наименование по IUPAC
                        Идентификационни номера

                        Минимална степен на чистота на активното вещество (1)

                        Дата на одобрението

                        Дата на изтичане на одобрението

                        Продуктов тип

                        Специални условия

                        Пенфлуфен

                        Наименование по IUPAC:
                        5-флуоро-1,3-диметил-N-{2-[(2RS)-4-метилпентан-2-ил]фенил}-1H-пиразол-4-карбоксамид
                        Номер на ЕО: не е приложим
                        CAS №: 494793-67-8

                        980g/kg (съотношение 1:1 (R:S) съотношение на енантиомери)

                        1 февруари 2019 г.

                        31 януари 2029 г.

                        8

                        Разрешенията за биоциди се издават, ако са изпълнени следните условия:

                                    1)

                                    В оценката на продукта се обръща особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                                    2)

                                    Предвид установените рискове за оценените видове употреба в оценката на продукта се обръща особено внимание на:

                                                а)

                                                промишлени и професионални потребители;

                                                б)

                                                почва и подпочвени води за дървесината, която често ще бъде излагана на атмосферни влияния.

                                    3)

                                    Предвид установените рискове за почвата, на етикетите и на информационните листове за безопасност (ако има такива) на разрешения продукт се посочва, че промишлената употреба трябва да се извършва в затворено помещение или върху непропусклива твърда основа със защитен насип, както и че прясно обработеният дървен материал трябва да се съхранява след обработката му на закрито или върху непропусклива твърда повърхност, или едновременно при спазване и на двете изисквания, за да се предотвратят преките изпускания в почвата или във водите, а също и че всички изпуснати количества при прилагането на продукта трябва да се събират за повторна употреба или обезвреждане.

                              Пускането на пазара на третирани изделия се извършва, ако е изпълнено следното условие:
                        лицето, отговорно за пускането на пазара на изделие, което е третирано с веществото пенфлуфен или го съдържа, трябва да гарантира, че върху етикета на третираното изделие е обозначена информацията, посочена в член 58, параграф 3, втора алинея от Регламент (ЕС) № 528/2012.

               (1)  Посочената в тази графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) 2018/1133 на Комисията от 13 август 2018 година за разрешаване на пускането на пазара на изсушени надземни части на Hoodia parviflora като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

text:
                  14.8.2018

                  BG

                  Официален вестник на Европейския съюз

                  L 205/18

         РЕГЛАМЕНТ ЗА ИЗПЪЛНЕНИЕ (ЕС) 2018/1133 НА КОМИСИЯТА
         от 13 август 2018 година
         за разрешаване на пускането на пазара на изсушени надземни части на Hoodia parviflora като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:

                     (1)

                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.

                     (2)

                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.

                     (3)

                     В съответствие с член 12 от Регламент (ЕС) 2015/2283 Комисията трябва да вземе решение за разрешаването и за пускането на пазара на Съюза на нова храна и за актуализиране на списъка на Съюза.

                     (4)

                     На 21 октомври 2014 г. дружеството Desert Labs, Ltd. („заявителят“) подаде до компетентния орган на Ирландия заявление за пускане на пазара на Съюза на изсушени надземни части на Hoodia parviflora като нова храна по смисъла на член 1, параграф 2, буква д) от Регламент (ЕО) № 258/97 на Европейския парламент и на Съвета (3). В заявлението се иска изсушените надземни части на Hoodia parviflora да бъдат използвани в храни, включително напитки, бисквити, сладкарски изделия, солени закуски, супи и бульони, чай, кафе и вода. Те са предназначени също така за употреба в хранителни добавки.

                     (5)

                     В съответствие с член 35, параграф 1 от Регламент (ЕС) 2015/2283 всяко заявление за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97 и по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.

                     (6)

                     Макар заявлението за пускане на пазара на изсушени надземни части на Hoodia parviflora като нова храна в рамките на Съюза да е подадено до държава членка в съответствие с член 4 от Регламент (ЕО) № 258/97, то отговаря и на изискванията, определени в Регламент (ЕС) 2015/2283.

                     (7)

                     На 24 август 2015 г. компетентният орган на Ирландия представи доклада си за първоначална оценка. В посочения доклад органът стигна до заключението, че изсушените надземни части на Hoodia parviflora отговарят на критериите за нови храни, установени в член 3, параграф 1 от Регламент (ЕО) № 258/97.

                     (8)

                     На 28 август 2015 г. Комисията препрати доклада за първоначална оценка на другите държави членки. Бяха представени обосновани възражения от няколко държави членки в 60-дневния срок, предвиден в член 6, параграф 4, първа алинея от Регламент (ЕО) № 258/97, по отношение на недостатъчно определяне на характеристиките на новата храна, недостатъчна оценка на алергенността, недостатъчно данни, за да се изключи опасността за деца на възраст над 12 години, недостатъчно информация относно спецификациите, стабилността, оценка на приема и на токсикологичните данни.

                     (9)

                     Предвид възраженията, представени от някои държави членки, на 25 януари 2016 г. Комисията се консултира с Европейския орган за безопасност на храните („Органа“), като поиска от него да извърши допълнителна оценка на изсушените надземни части на Hoodia parviflora като нова храна в съответствие с Регламент (ЕО) № 258/97.

                     (10)

                     На 20 септември 2017 г. Органът прие научно становище относно безопасността на изсушените надземни части на Hoodia parviflora като нова храна съгласно Регламент (ЕО) № 258/97 (4). Въпреки че посоченото становище е изготвено и прието от Органа съгласно Регламент (ЕО) № 258/97, то е в съответствие с изискванията на член 11 от Регламент (ЕС) 2015/2283.

                     (11)

                     В становището си Органът не стигна до заключение в полза на безопасността на изсушените надземни части на Hoodia parviflora в храни при видовете и нивата на употреба, предложени от заявителя, тъй като приемът би надвишил нивото, което се счита за безопасно (0,134 mg/kg телесно тегло). Органът обаче стигна до заключението, че изсушените надземни части на Hoodia parviflora са безопасни за възрастни, когато се добавят в хранителни добавки при максимална дневна доза от 9,4 mg, което отговаря на безопасните нива за прием за възрастен човек с примерно телесно тегло от 70 kg.

                     (12)

                     Становището дава достатъчно основание да се приеме, че изсушените надземни части на Hoodia parviflora при предложените видове и нива на употреба, когато се използват като съставка в хранителни добавки, отговарят на член 12, параграф 1 от Регламент (ЕС) 2015/2283.

                     (13)

                     На 24 януари 2018 г. заявителят отправи до Комисията искане за защита на данните, обект на права на собственост, за две изследвания, представени в подкрепа на заявлението, а именно доклада от 14-дневното изследване за установяване на дозата на орална токсичност на изсушените надземни части на Hoodia parviflora (5) и доклада от 90-дневното изследване за орална токсичност (6), послужили като основа за анализа на еталонната доза и за получаване на стойностите на безопасен прием от човека.

                     (14)

                     На 18 февруари 2018 г. Органът прецени (7), че при изготвяне на становището си относно изсушените надземни части на Hoodia parviflora като нова храна данните от доклада от 90-дневното изследване за оралната токсичност са послужили като основа за анализа на еталонната доза и за получаване на нива на безопасен прием от човека. Поради това се смята, че заключенията относно безопасността на изсушените надземни части на Hoodia parviflora не е могло да бъдат направени без данните от доклада от посоченото изследване.

                     (15)

                     След като получи становището на Органа, Комисията поиска от заявителя да поясни допълнително предоставената обосновка във връзка с тяхната претенция за наличие на данни, обект на права на собственост, във връзка с изследването, както и претенцията им за изключително право на позоваване на това изследване, както е посочено в член 26, параграф 2, букви а) и б) от Регламент (ЕС) 2015/2283.

                     (16)

                     Заявителят също така изказа твърдението, че към момента на подаване на заявлението той е притежавал права на собственост и изключителни права да се позовава на изследването в съответствие с националното право и че поради това трети страни не могат законно да имат достъп или да използват това изследване. Комисията направи оценка на информацията, предоставена от заявителя, и счете, че той изпълнява в достатъчна степен изискванията, предвидени в член 26, параграф 2 от Регламент (ЕС) 2015/2283.

                     (17)

                     Следователно, както е предвидено в член 26, параграф 2 от Регламент (ЕС) 2015/2283, 90-дневното изследване за орална токсичност, съдържащо се в досието на кандидата, не следва да се използва от ЕОБХ в полза на следващ заявител за срок от пет години, считано от датата на влизане в сила на настоящия регламент. В резултат на това пускането на пазара в рамките на Съюза на новата храна, разрешена с настоящия регламент, следва да бъде ограничено в полза на заявителя за срок от пет години.

                     (18)

                     Въпреки това обаче ограничаването на разрешаването на посочената нова храна и на позоваването на изследването, съдържащо се в досието на кандидата, което е за употреба единствено за заявителя, не възпрепятства други заявители да подават заявления за разрешение за пускане на пазара на същата нова храна, при условие че заявлението им се основава на законно събрана информация в подкрепа на разрешението по настоящия регламент.

                     (19)

                     С Директива 2002/46/ЕО на Европейския парламент и на Съвета (8) се определят изискванията относно хранителните добавки. Използването на изсушени надземни части на Hoodia parviflora следва да бъде разрешено, без да се засяга посочената директива.

                     (20)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1

               1.   Изсушените надземни части на Hoodia parviflora, както е посочено в приложението към настоящия регламент, се включват в списъка на Съюза на разрешените нови храни, установен в Регламент за изпълнение (ЕС) 2017/2470.

               2.   За срок от пет години от датата на влизане в сила на настоящия регламент само на следния заявител:

                           дружество: Desert Labs, Ltd.;

                           адрес: Kibbutz Yotvata, 88820, Israel;

                     се разрешава да пуска на пазара в рамките на Съюза новата храна, посочена в параграф 1, освен когато следващ заявител получи разрешение за същата нова храна, без да се позовава на данни, които са защитени съгласно член 2 от настоящия регламент, или със съгласието на Desert Labs, Ltd.

               3.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.

               4.   С предоставеното с настоящия член разрешение не се засягат разпоредбите на Директива 2002/46/ЕО.

            Член 2
            Изследването, съдържащо се в досието на заявителя и въз основа на което на новата храна, посочена в член 1, е направена оценка от Органа, и посочено от заявителя като отговарящо на изискванията, предвидени в член 26, параграф 2 от Регламент (ЕС) 2015/2283, не може да бъде използвано в полза на следващ заявител за срок от пет години, считано от датата на влизане в сила на настоящия регламент, без съгласието на Desert Labs, Ltd.

            Член 3
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.

            Член 4
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 август 2018 година.

                  За Комисията

                  Председател

               Jean-Claude JUNCKER

            (1)  ОВ L 327, 11.12.2015 г., стр. 1.

            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

            (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

            (4)  EFSA Journal (Бюлетин на ЕОБХ) 2017;15(10):5002.

            (5)  Desert Labs, 2012a, непубликувано.

            (6)  Desert Labs, 2012b, непубликувано.

            (7)  Експертна група на ЕОБХ по диетичните храни, храненето и алергиите, протокол от 83-ото пленарно заседание, проведено на 7—8 февруари 2018 г. и съгласуван на 18 февруари 2018 г. (https://www.efsa.europa.eu/sites/default/files/event/180207-1-m.pdf)

            (8)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).

            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:

                        1)

                        В таблица 1 (Разрешени нови храни) се добавя следната последна колона:
                        „Защита на данните“

                        2)

                        В таблица 1 (Разрешени нови храни) се вмъква следното вписване по азбучен ред:

                                    Разрешена нова храна

                                    Условия, при които новата храна може да се употребява

                                    Допълнителни специфични изисквания за етикетиране

                                    Други изисквания

                                    Защита на данните

                                    „Изсушени надземни части на Hoodia parviflora

                                       Посочена категория храни

                                       Максимални нива

                                    Означението на новата храна при етикетиране на хранителните продукти, в които се съдържа, е „Изсушени надземни части на Hoodia parviflora“.

                                    Разрешена на 3 септември 2018 г. Включването на настоящото вписване се основава на научни доказателства, обект на права на собственост, и научни данни, защитени в съответствие с член 26 от Регламент (ЕС) 2015/2283.
                                    Заявител: Desert Labs, Ltd. Kibbutz Yotvata, 88820 Israel.
                                    По време на периода на защита на данните новата храна изсушени надземни части на Hoodia parviflora е разрешена за пускане на пазара в рамките на Съюза само от Desert Labs, Ltd, освен когато следващ заявител получи разрешение за новата храна без да се позовава на научните доказателства, обект на права на собственост, или научнитe данни, защитени в съответствие с член 26 от Регламент (ЕС) 2015/2283 или със съгласието на Desert Labs, Ltd.
                                    Краен срок на защитата на данните: 3 септември 2023 г.“

                                    Хранителни добавки по смисъла на определението в Директива 2002/46/ЕО за възрастни

                                    9,4 mg/ден

                        3)

                        В таблица 2 (Спецификации) се вмъква следното вписване по азбучен ред:

                                    Разрешена нова храна

                                    Спецификации

                                    „Изсушени надземни части на Hoodia parviflora

                                       Описание/определение:

                                    Представлява цели изсушени надземни части на Hoodia parviflora N.E.Br., (семейство Apocynaceae)

                                       Характеристики/състав

                                    Растителен материал: надземни части на растения на възраст поне 3 години
                                    Външен вид: светлозелен до жълтокафяв фин прах
                                    Разтворимост (във вода): > 25 mg/mL
                                    Влажност: < 5,5 %
                                    Aw: < 0,3
                                    pH: < 5,0
                                    Белтъци: < 4,5 g/100 g
                                    Мазнини: < 3 g/100 g
                                    Въглехидрати (включително хранителни влакнини): < 80 g/100 g
                                    Хранителни влакнини: < 55 g/100 g
                                    Общо захари: < 10,5 g/100 g
                                    Пепел: < 20 %

                                       Hoodigosides

                                    P57: 5–50 mg/kg
                                    L: 1 000 -6 000  mg/kg
                                    O: 500-5 000  mg/kg
                                    Общо: 1 500 -11 000  mg/kg

                                       Тежки метали:

                                    Арсен: < 1,00 mg/kg
                                    Живак: < 0,1 mg/kg
                                    Кадмий: < 0,1 mg/kg
                                    Олово: < 0,5 mg/kg

                                       Микробиологични критерии:

                                    Общ брой аеробни микроорганизми: < 105 CFU/g

                                       Escherichia coli: < 10 CFU/g

                                       Staphylococcus aureus: < 50 CFU/g
                                    Общо колиформи: < 10 CFU/g
                                    Дрожди: ≤ 100 CFU/g
                                    Плесени: ≤ 100 CFU/g
                                    Видове Salmonella: Отрицателни/25 g

                                       Listeria monocytogenes: Отрицателни/25 g
                                    CFU: образуващи колония единици“


title: Регламент за изпълнение (ЕС) 2018/1138 на Комисията от 13 август 2018 година за изменение за 289-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
                  14.8.2018

                  BG

                  Официален вестник на Европейския съюз

                  LI 205/1

         РЕГЛАМЕНТ ЗА ИЗПЪЛНЕНИЕ (ЕС) 2018/1138 НА КОМИСИЯТА
         от 13 август 2018 година
         за изменение за 289-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:

                     (1)

                     В приложение I към Регламент (ЕО) № 881/2002 са изброени лицата, групите и образуванията, обхванати от замразяването на финансови средства и икономически ресурси съгласно същия регламент.

                     (2)

                     На 9 август 2018 г. Комитетът по санкциите към Съвета за сигурност на Организацията на обединените нации реши да добави едно вписване в списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено.

                     (3)

                     За да се гарантира ефективността на мерките, предвидени в настоящия регламент, той следва да влезе в сила незабавно,

               ПРИЕ НАСТОЯЩИЯ РЕГЛАМЕНТ:

            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 август 2018 година.

                  За Комисията,

                  от името на председателя,

                  Началник на Службата за инструментите в областта на външната политика

            (1)  ОВ L 139, 29.5.2002 г., стр. 9.

            ПРИЛОЖЕНИЕ
            В категорията „Физически лица“ в приложение I към Регламент (ЕО) № 881/2002 се добавя следното вписване:

               „ADNAN ABOU WALID AL-SAHRAOUI (известен още като: a) Lahbib Idrissi ould Sidi Abdi ould Said ould El Bachir, б) Adnan Abu Walid al-Sahrawi, в) Abu Walid al Sahrawi, г) Adnan Abu Walid al-Sahraoui, д) Adnan Abu Waleed al-Sahrawi, е) Lehbib Ould Ali Ould Said Ould Joumani). Дата на раждане: 16.2.1973 г. Месторождение: Laayoune. Адрес: a) Ménaka, регион Гао, Мали. Друга информация: Бивш говорител на Движението за единство и джихад в Западна Африка (MUJAO). Емир на групировката Ал-Мурабитун в Мали. Заклет във вярност към „Ислямска държава в Ирак и Леванта“ (ИДИЛ), включена в списъка като Ал Кайда в Ирак. Дата на определянето, посочена в член 7г, параграф 2, буква и): 9.8.2018 г.“


title: Регламент за изпълнение (ЕС) 2018/27 на Комисията от 9 януари 2018 година за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Ribeiras do Morrazo“ (ЗГУ)

text:
               10.1.2018

               BG

               Официален вестник на Европейския съюз

               L 5/26

         РЕГЛАМЕНТ ЗА ИЗПЪЛНЕНИЕ (ЕС) 2018/27 НА КОМИСИЯТА
   от 9 януари 2018 година
   за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Ribeiras do Morrazo“ (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 99 от него,
   като има предвид, че:

               (1)

               В съответствие с член 97, параграфи 2 и 3 от Регламент (ЕС) № 1308/2013 Комисията разгледа заявката на Испания за регистрация на наименованието „Ribeiras do Morrazo“ и я публикува в Официален вестник на Европейския съюз
                   (2).

               (2)

               Комисията не получи възражения по член 98 от Регламент (ЕС) № 1308/2013.

               (3)

               В съответствие с член 99 от Регламент (ЕС) № 1308/2013 следва да бъде предоставена правна закрила на наименованието „Ribeiras do Morrazo“ и то да бъде вписано в регистъра, посочен в член 104 от същия регламент.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Предоставя се правна закрила на наименованието „Ribeiras do Morrazo“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 януари 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ C 255, 5.8.2017 г., стр. 15.


title: Регламент за изпълнение (ЕС) 2018/26 на Комисията от 9 януари 2018 година за одобрение на изменение в спецификацията на защитено наименование за произход или защитено географско указание [Montravel (ЗНП)]

text:
               10.1.2018

               BG

               Официален вестник на Европейския съюз

               L 5/25

         РЕГЛАМЕНТ ЗА ИЗПЪЛНЕНИЕ (ЕС) 2018/26 НА КОМИСИЯТА
   от 9 януари 2018 година
   за одобрение на изменение в спецификацията на защитено наименование за произход или защитено географско указание [Montravel (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 99 от него,
   като има предвид, че:

               (1)

               Комисията разгледа заявлението за одобрение на изменение в спецификацията на защитеното наименование за произход „Montravel“, подадено от Франция в съответствие с член 105 от Регламент (ЕС) № 1308/2013.

               (2)

               В съответствие с член 97, параграф 3 от Регламент (ЕС) № 1308/2013 Комисията публикува заявлението за одобрение на изменение в спецификацията в Официален вестник на Европейския съюз
                   (2).

               (3)

               Комисията не получи възражения по член 98 от Регламент (ЕС) № 1308/2013.

               (4)

               Поради това изменението в спецификацията следва да бъде одобрено съгласно член 99 от Регламент (ЕС) № 1308/2013.

               (5)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Montravel“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 януари 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ C 255, 5.8.2017 г., стр. 10.


title: Регламент за изпълнение (ЕС) 2018/31 на Съвета от 10 януари 2018 година за прилагане на член 11, параграф 1 от Регламент (ЕС) № 377/2012 относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау

text:
               11.1.2018

               BG

               Официален вестник на Европейския съюз

               L 6/1

         РЕГЛАМЕНТ ЗА ИЗПЪЛНЕНИЕ (ЕС) 2018/31 НА СЪВЕТА
   от 10 януари 2018 година
   за прилагане на член 11, параграф 1 от Регламент (ЕС) № 377/2012 относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 377/2012 на Съвета от 3 май 2012 г. относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау (1), и по-специално член 11, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 3 май 2012 г. Съветът прие Регламент (ЕС) № 377/2012.

               (2)

               На 20 декември 2017 г. комитетът към Съвета за сигурност на ООН, създаден съгласно Резолюция 2048 (2012) на Съвета за сигурност на ООН, заличи едно лице от списъка на лицата, подлежащи на ограничителни мерки.

               (3)

               Това лице следва да бъде заличено от приложение I към Регламент (ЕС) № 377/2012,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 377/2012 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в свята цялост и се прилага пряко във всички държави членки.
      Съставено в Брюксел на 10 януари 2018 година.

            За Съвета

            Председател

         Е. КРАЛЕВА

      (1)  ОВ L 119, 4.5.2012 г., стр. 1.

      ПРИЛОЖЕНИЕ
      В приложение I към Регламент (ЕС) № 377/2012 вписването за посоченото по-долу лице се заличава:

                  11.

                  Sanha CLUSSÉ.


title: Регламент за изпълнение (ЕС) 2018/33 на Комисията от 28 септември 2017 година за определяне на техническите стандарти за изпълнение относно стандартизирания формат на представяне на отчета за таксите и неговия общ символ съгласно Директива 2014/92/ЕС на Европейския парламент и на Съвета (Текст от значение за ЕИП. )

text:
                  11.1.2018

                  BG

                  Официален вестник на Европейския съюз

                  L 6/26

            РЕГЛАМЕНТ ЗА ИЗПЪЛНЕНИЕ (ЕС) 2018/33 НА КОМИСИЯТА
      от 28 септември 2017 година
      за определяне на техническите стандарти за изпълнение относно стандартизирания формат на представяне на отчета за таксите и неговия общ символ съгласно Директива 2014/92/ЕС на Европейския парламент и на Съвета
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2014/92/ЕС на Европейския парламент и на Съвета от 23 юли 2014 г. относно съпоставимостта на таксите по платежните сметки, прехвърлянето на платежни сметки и достъпа до платежни сметки за основни операции (1), и по-специално член 5, параграф 4, втора алинея от нея,
      като има предвид, че:

                  (1)

                  Съгласно Директива 2014/92/ЕС от държавите членки се изисква да следят доставчиците на платежни услуги да осигуряват на потребителите безплатно най-малко веднъж в годината отчет за всички дължими такси, както и, ако е приложимо, информация относно лихвените проценти за услугите, свързани с платежна сметка. Доставчиците на платежни услуги следва да използват стандартизираната терминология от окончателния списък на най-представителните услуги, свързани с платежна сметка. Държавите членки трябва да публикуват окончателните списъци, като използват стандартизираната на равнището на Съюза терминология, посочена в Делегиран регламент (ЕС) 2018/32 (2).

                  (2)

                  За да се гарантира, че с отчета за таксите се постигат целите на Директива 2014/92/ЕС и в същото време на потребителите се предоставя цялата релевантна информация по начин, който подобрява съпоставянето и прозрачността, доставчиците на платежни услуги следва да използват стандартизиран образец за отчета за таксите.

                  (3)

                  Що се отнася до представянето на пакетите от услуги, свързани с платежна сметка, трябва да се има предвид, че доставчиците на платежни услуги предлагат различни видове пакети. Предоставянето на някои пакети е включено в обща такса, като например такава за поддържане на сметка или опериране с нея, докато за други пакети се начисляват такси извън общата такса, а някои пакети включват определен брой на услугите. С цел улесняване на потребителите при разбирането на съдържанието на различните видове пакети и таксите за тях, в отчета за таксите пакетите трябва да се изброяват поотделно. И по-специално, ако таксите за пакетите се начисляват в обща такса, тези пакети следва да бъдат показани заедно с въпросната такса.

                  (4)

                  Държавите членки могат да изискват в отчета за таксите да фигурират ключови показатели, като например индикатор за пълната стойност на разходите. Ето защо образецът за отчета за таксите трябва да съдържа отделна таблица, която да се използва от съответните доставчици на платежни услуги, за които се прилагат подобни условия.

                  (5)

                  Освен това, тъй като доставчиците на платежни услуги трябва да могат да съставят отчет за таксите лесно, следва да има ясни инструкции за тях за това как да се попълва отчетът за таксите.

                  (6)

                  Настоящият регламент се основава на проектите на технически стандарти за изпълнение, представени от Европейския надзорен орган (Европейски банков орган, ЕБО) на Комисията.

                  (7)

                  ЕБО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците от банковия сектор, създадена съгласно член 37 от Регламент (ЕС) № 1093/2010 на Европейския парламент и на Съвета (3),

            ПРИЕ НАСТОЯЩИЯ РЕГЛАМЕНТ:
      Член 1
      Образец за отчета за таксите и неговия общ символ
      1.   Доставчиците на платежни услуги използват образеца, определен в приложението, и го попълват съгласно посоченото в членове 2—18.
      2.   При попълването на образеца за отчета за таксите доставчиците на платежни услуги не внасят промени в този образец, освен предвидените в настоящия регламент. По-специално, доставчиците на платежни услуги спазват реда на информацията, рубриките и подрубриките, предвидени в образеца.
      3.   Отчетът за таксите:

                  а)

                  се представя в портретна ориентация във формат А4;

                  б)

                  съдържа заглавието „Отчет за таксите“ в горната част на първата страница, разположено в центъра на реда и между логото на доставчика на платежни услуги, което е в горния ляв ъгъл на документа, и общия символ, който е в горния десен ъгъл на документа;

                  в)

                  съдържа общия символ, който е с размер не по-голям от 2,5 × 2,5 см и се представя както е показано в образеца, определен в приложението;

                  г)

                  се изготвя, като се използва шрифтът Arial или подобен на него, с размер на шрифта 11, с изключение на заглавието „Отчет на таксите“, за което се използва размер на шрифта 16, получер; за рубриките – размер на шрифта 14, получер, а за подрубриките – размер на шрифта 12, получер, освен ако съгласно националното законодателство или договореност между потребителя и доставчика на платежни услуги следва да се увеличи размерът на шрифта или да се използва Брайлов шрифт за хора с нарушено зрение;

                  д)

                  се изготвя черно-бял, с изключение на логото на доставчика на платежни услуги и общия символ, които могат да бъдат представени цветно, както е посочено в член 2;

                  е)

                  е с рубрики в полутъмно сиво, като се използва цветът с номер 166,166,166 по цветовия модел RGB, и с подрубрики в светло сиво, като се използва цветът с номер 191,191,191 по цветовия модел RGB;

                  ж)

                  е с номерирани страници.

            Член 2
      Общ символ и лого на доставчика на платежни услуги
      1.   В случай че общият символ се представя цветно, за фон се използва цветът с номер 0/51/153 по цветовия модел RGB (шестнадесетичен: 003399), а за символа — цвят 255/204/0 по цветовия модел RGB (шестнадесетичен: FFCC00).
      2.   Логото на доставчика на платежни услуги е еднакво по размер с общия символ.
      3.   Логото може да се представя цветно само ако общият символ също е представен цветно. При черно-бяло отпечатване общият символ трябва да бъде ясно четлив.
      Член 3
      Наименование и данни за връзка на доставчика на сметката
      1.   Доставчиците на платежни услуги заместват знаците в квадратни скоби с наименованието на доставчика на сметката, изписано в получер шрифт и подравнено вляво.
      2.   Доставчиците на платежни услуги заместват знаците в квадратни скоби с данните си за връзка, като например географски адрес, телефонен номер, адрес на електронна поща, номер на факс, уебадрес и лице/звено за контакт, които титулярят на сметката може да използва за кореспонденция в бъдеще.
      Тези данни за връзка се подравняват вляво.
      Член 4
      Име и данни за връзка на титуляря на платежната сметка
      1.   Доставчиците на платежни услуги заместват знаците в квадратни скоби с името на титуляря на платежната сметка.
      Името се изписва в получер шрифт и се подравнява вляво.
      2.   Доставчиците на платежни услуги заместват знаците в квадратни скоби с географския адрес на титуляря на платежната сметка.
      Географският адрес се подравнява вляво и се изписва с малки букви, с изключение на първата буква на всяка дума.
      Член 5
      Име и идентификатор на сметката
      1.   Доставчиците на платежни услуги посочват името на платежната сметка.
      Името се изписва в получер шрифт, подравнява се вляво и се посочва непосредствено след съответните думи.
      2.   Доставчиците на платежни услуги посочват подробности за идентифициране на платежната сметка, като например банковия идентификационен код (BIC), международния номер на банкова сметка (IBAN), националния номер на сметката и националния банков код.
      Тези данни се подравняват вляво.
      Член 6
      Календарен период
      На ред „Период“ доставчиците на платежни услуги посочват с подравняване вляво календарния период, който се обхваща в отчета за таксите.
      Член 7
      Дата
      На ред „Дата“ доставчиците на платежни услуги посочват с подравняване вляво датата, на която предоставят отчета за таксите.
      Член 8
      Уводно изложение
      В отчета за таксите текстът на посоченото в образеца уводно изложение се възпроизвежда в същия вид, като се използва междуредово разстояние от 1,15 и разстояние от 0 pt преди текста и 10 pt след него.
      Член 9
      Обобщена информация за таксите и лихвата
      1.   Доставчиците на платежни услуги представят в получер шрифт с подравняване вдясно общия размер на таксите и лихвите, които следва да бъдат включени в четирите отделни таблици в „Обобщена информация за таксите и лихвата“.
      2.   В случай че за дадена сметка не се прилага лихва и че включването на такава информация е възможно или се изисква съгласно националните разпоредби, транспониращи Директива 2014/92/ЕС, доставчиците на платежни услуги използват формулировката „не се прилага лихва“, изписано с малки букви и подравнено вдясно.
      3.   В случай че се прилага лихва, но за конкретния период тя е в размер на нула, и включването на такава информация е възможно или се изисква съгласно националните разпоредби, транспониращи Директива 2014/92/ЕС, доставчиците на платежни услуги указват това, като в съответната таблица впишат „0“.
      4.   В отделна таблица доставчиците на платежни услуги посочват индикатора за пълната стойност на разходите, който обобщава цялостните годишни разходи по платежната сметка, ако това се изисква съгласно националните разпоредби, транспониращи Директива 2014/92/ЕС. Доставчиците на платежни услуги изтриват таблицата, ако съгласно тези национални разпоредби от тях не се изисква да посочат индикатора за пълната стойност на разходите.
      Член 10
      Подробен отчет за таксите, платени по сметката
      1.   В таблицата „Подробен отчет за таксите, платени по сметката“ доставчиците на платежни услуги изброяват всички такси, начислени за съответните услуги през съответния период.
      Таксите за предоставяне или поддържане на сметката се посочват в подрубриката „Общи услуги по сметката“.
      2.   В графа „Услуга“ доставчиците на платежни услуги вписват услугите с подравняване вляво и в получер шрифт, като използват единично междуредово разстояние, с 0 pt преди и след всяка услуга.
      3.   В графа „Брой използвания на услугата“ доставчиците на платежни услуги посочват колко пъти е използвана всяка услуга през периода, за който се отнася отчетът за таксите, с подравняване вдясно, като се използва шрифтът, посочен в член 1, параграф 3, буква г).
      Доставчиците на платежни услуги не посочват нищо в графа „Брой използвания на услугата“, в случай че:

                  а)

                  дадена услуга е била използвана, но доставчикът на платежни услуги не е начислил такса за нея, и

                  б)

                  включването на такава информация е възможно или се изисква съгласно националните разпоредби, транспониращи Директива 2014/92/ЕС.

            4.   В графа „Единична такса“ доставчиците на платежни услуги посочват структурата и разходите на единичната такса за всяка използвана услуга, подравнени вдясно.
      5.   В графа „Брой начислявания на таксата“ доставчиците на платежни услуги посочват с подравняване вдясно колко пъти е била начислена всяка услуга през периода, за който се отнася отчетът за таксите. Доставчиците на платежни услуги указват това в съответната графа чрез използване на формулировката „не е начислена такса“, в случай че:

                  а)

                  дадена услуга е използвана, но не е начислена такса, и

                  б)

                  включването на такава информация е възможно или се изисква съгласно националните разпоредби, транспониращи Директива 2014/92/ЕС.

            6.   В графа „Общо“ доставчиците на платежни услуги посочват в получер шрифт общия размер на платените такси за използването на съответната услуга по време на разглеждания период.
      7.   В случай че дадена подрубрика не съдържа услуга, доставчиците на платежни услуги изтриват съответната подрубрика. Доставчиците на платежни услуги изтриват подрубрика и ако в рамките на разглеждания период титулярят на платежната сметка не е използвал услуги над броя, посочен в пакета от услуги.
      8.   На ред „Общо платени такси“, с получер шрифт, доставчиците на платежни услуги посочват общия размер на таксите, платени от титуляря на дадена платежна сметка по време на разглеждания период.
      Член 11
      Представяне на видовете такси
      1.   Когато се начисляват отделни такси по един или няколко от следните начини, на отделен ред в графа „Услуга“ за съответната услуга в таблицата „Подробен отчет за таксите, платени по сметката“ доставчиците на платежни услуги дават описание на всеки случай, канал или условие за начисляване на такса („видове такси“):

                  а)

                  при различни случаи на начисляване на такса за предоставянето на една и съща услуга, като например първоначална такса за създаване и последващи такси за изпълнение за една и съща услуга;

                  б)

                  при различни канали на поискване, използване или предоставяне на една и съща услуга, като например по телефон, в клон или онлайн;

                  в)

                  в зависимост от това дали за една и съща услуга е изпълнено конкретно условие, като например спазване на минимален или максимален праг за кредитни преводи или теглене в брой.

            Описанието се подравнява вляво. Таксите се посочват в графа „Единична такса“ и се подравняват вдясно.
      2.   При начисляване на такси въз основа на комбинация от няколко вида такси, например такива, които се различават по канал и са допълнително разграничени в зависимост от това дали е спазен даден праг, доставчиците на платежни услуги, наред с прилагането на член 10, параграф 5, подравняват вдясно описанието за всеки допълнителен вид такса.
      3.   В случай на промяна на таксата в рамките на разглеждания период, доставчиците на платежни услуги изброяват таксите, приложени по време на всеки период, като добавят нови редове в графа „Единична такса“.
      Член 12
      Представяне на пакети от услуги, за които се начисляват такси, включени в таксите в подрубрика „Общи услуги по сметката“.
      1.   В случай че с дадена платежна сметка се предлага пакет от свързани с нея услуги и начисляваните за пакета такси са включени в таксите от подрубрика „Общи услуги по сметката“, доставчиците на платежни услуги посочват на ред „Пакет от услуги“ и в графа „Услуга“ в таблица „Подробен отчет за таксите, платени по сметката“ информацията за услугите, включени в пакета, както и броя използвания на пакета — в графа „Брой използвания на услугата“. В графите под „Такса“ доставчиците на платежни услуги посочват таксата, начислена за пакета като цяло, както и колко пъти таксата за пакета е била начислена в рамките на разглеждания период, съответно както е посочено в член 11, параграф 1. Редът се изтрива, ако пакетът от услуги се таксува отделно от таксата за общи услуги по сметката.
      2.   Таксите, начислени за която и да било услуга, надвишаваща броя, включен в пакета, се посочват в таблицата за услугите и таксите, както е указано в членове 1—11.
      3.   В случай че броят на услугите в пакета не е ограничен или броят на включените в пакета услуги не е надвишен, доставчиците на платежни услуги изтриват изречението в долната част на реда „За услугите над този брой са начислени отделни такси“.
      Член 13
      Представяне на пакети от услуги, свързани с платежна сметка, за които се начисляват такси извън таксите в подрубрика „Общи услуги по сметката“
      1.   В случай че с дадена платежна сметка доставчик на платежни услуги предлага пакет от свързани с нея услуги и начисляваните за пакета такси са извън таксите в подрубриката „Общи услуги по сметката“ за общите услуги по сметката, както е посочено в таблицата с услуги и такси, доставчиците на платежни услуги включват следната информация в таблицата за пакетите от услуги:

                  а)

                  в графата за пакета от услуги: търговското наименование, ако е приложимо, или съдържанието на пакета, като квадратните скоби се изтриват;

                  б)

                  в графа „Такса“: таксата за пакета като цяло, начислена за периода, за който се отнася отчетът за таксите, подравнена вдясно;

                  в)

                  в третата графа: броя начислявания на таксата за пакета в рамките на съответния период.

            Допълнителните такси, начислени за която и да било услуга, надвишаваща броя, включен в таксата за пакета, се посочват в таблицата за услугите и таксите, както е посочено в членове 10 и 11.
      2.   При периодично таксуване на пакета, честотата на таксуване се посочва в графа „Такса“ и се подравнява вляво, като общият размер на годишните разходи се посочва на реда непосредствено под честотата, в получер шрифт и с използване на формулировката „Общ размер на годишните разходи“.
      3.   В случай на начисляване на различни такси за различните пакети по време на разглеждания период, изброената в параграф 1 информация се посочва в отделна таблица за всеки пакет.
      4.   Доставчиците на платежни услуги изтриват цялата таблица, включително рубриката „Подробности за таксите, включени в пакета от услуги“, ако даден пакет от услуги не се предоставя заедно със сметката или ако за пакета от услуги, който се предлага заедно със сметката, се начисляват такси, включени в таксата за общи услуги по сметката.
      5.   В случай че броят на всички услуги в пакета не е ограничен или броят на услугите, включен в пакета от услуги, не е надвишен, доставчиците на платежни услуги изтриват изречението в долната част на таблицата, което гласи „За услугите над този брой са начислени отделни такси“.
      Член 14
      Подробности за лихвите, платени по сметката
      1.   Ако е приложимо, в таблицата „Подробности за лихвите, платени по сметката“ доставчиците на платежни услуги посочват лихвата, платена от титуляря на платежната сметка през периода, обхванат в отчета за таксите.
      2.   Доставчиците на платежни услуги посочват лихвения процент в графа „Лихвен процент“ и във вид на процент, който се прилага на годишна основа. Ако лихвеният процент се е променял по време на разглеждания период, доставчиците на платежни услуги изброяват на отделни редове всички лихвени проценти, приложими през съответните отделни периоди.
      3.   В графа „Лихва“ доставчиците на платежни услуги посочват лихвата, платена от титуляря на платежната сметка, във валутата на сметката, в получер шрифт. Ако лихвеният процент се е променял през разглеждания период, доставчиците на платежни услуги посочват лихвата, платена от титуляря на платежната сметка, на отделен ред за всеки съответен период.
      4.   На ред „Общо платени лихви“ доставчиците на платежни услуги посочват с получер шрифт общия размер на лихвите, платени от титуляря на дадена платежна сметка през разглеждания период.
      5.   В случай че титулярят на платежна сметка не заплаща лихва, тъй като такава не е приложима за сметката, и включването на тази информация е възможно или се изисква съгласно националните разпоредби, транспониращи Директива 2014/92/ЕС, на ред „Общо платени лихви“ доставчиците на платежни услуги посочват този факт чрез формулировката „не се прилага лихва“, изписано с малки букви, подравнено вляво и в получер шрифт.
      Член 15
      Подробности за лихвите, натрупани по сметката
      1.   Ако е приложимо, в таблицата „Подробности за лихвите, натрупани по сметката“ доставчиците на платежни услуги посочват лихвата, натрупана от титуляря на платежната сметка през периода, обхванат в отчета за таксите.
      2.   Доставчиците на платежни услуги заместват „Име на сметката“ с името на съответната сметка в получер шрифт.
      3.   Доставчиците на платежни услуги посочват лихвения процент в графа „Лихвен процент“ и във вид на процент, който се прилага на годишна основа. Ако лихвеният процент се е променял по време на разглеждания период, доставчиците на платежни услуги изброяват на отделни редове всички лихвени проценти, приложими през съответните отделни периоди.
      4.   В графа „Лихва“ доставчиците на платежни услуги посочват лихвата, натрупана от титуляря на платежната сметка, във валутата на сметката, в получер шрифт. Ако лихвеният процент се е променял през периода, обхванат в отчета за таксите, доставчиците на платежни услуги посочват лихвата, натрупана от титуляря на платежната сметка, на отделен ред за всеки съответен период. Когато се прилага лихвен процент, но за конкретния период размерът е нула, доставчиците на платежни услуги изписват „0“ в графа „Лихва“.
      5.   В случай че за дадена сметка не се заплаща лихва, тъй като за нея не се прилага такава, в графата „Лихва“ доставчиците на платежни услуги посочват този факт чрез формулировката „не се прилага лихва“, изписано с малки букви и подравнено вляво.
      6.   На ред „Общо натрупани лихви“ доставчиците на платежни услуги посочват с получер шрифт общия размер на лихвата, натрупана от титуляря на платежната сметка през периода, обхванат в отчета за таксите.
      7.   В случай че за дадена платежна сметка не се заплаща лихва, тъй като за нея не се прилага такава, и включването на тази информация е възможно или се изисква съгласно националните разпоредби, транспониращи Директива 2014/92/ЕС, на ред „Общо натрупани лихви“ доставчиците на платежни услуги посочват този факт чрез формулировката „не се прилага лихва“, изписано с малки букви, подравнено вляво и в получер шрифт.
      Член 16
      Допълнителна информация
      1.   В таблицата „Допълнителна информация“ доставчиците на платежни услуги посочват всяка допълнителна информация извън информацията по членове 2—15, която е пряко свързана с услугите или платените такси, или начислените или натрупаните лихви, или приложимите лихвени проценти, посочени в член 5, параграф 2 от Директива 2014/92/ЕС, през периода, обхванат от отчета за таксите. Представената в таблицата допълнителна информация включва информацията, която се изисква съгласно разпоредбите на националното законодателство.
      2.   При попълването на таблицата доставчиците на платежни услуги спазват формата за представяне, определен в настоящия регламент, където е приложимо.
      3.   Доставчиците на платежни услуги изтриват тази таблица, ако не предоставят информация от типа, описан в параграф 1.
      Член 17
      Търговски наименования
      При използване на търговско наименование то следва да се посочва непосредствено след името на услугата, като се използва стандартният шрифт, посочен в член 1, параграф 3, буква г), и в квадратни скоби.
      Член 18
      Използване на електронни средства
      1.   В случай че отчетът за таксите се предоставя чрез електронни средства и при условие че на потребителя същевременно се предоставя копие на отчета за таксите във вид, спазващ образеца от приложението, и той е попълнен съгласно предвиденото в членове 2—17, доставчиците на платежни услуги могат да променят образеца само по следните начини:

                  а)

                  чрез дерогация от член 1, параграф 3, буква г) да увеличат размера на шрифта, при условие че се запази съотношението на размерите, както е посочено в член 1, параграф 3;

                  б)

                  в случай че размерите на електронните инструменти са такива, че използването на няколко таблици и графи би затруднило четенето на отчета за таксите, да използват една графа или една таблица, ако е запазена поредността на информацията, рубриките и подрубриките;

                  в)

                  да използват електронни инструменти, като например наслагване (layering) или изскачащи прозорци (pop-ups), при условие че заглавието на отчета за таксите, общият символ, рубриките и подрубриките се визуализират ясно и е запазена поредността на информацията.

            2.   Използването на електронни инструменти, посочено в параграф 1, буква в), не може да бъде натрапчиво и да отвлича вниманието на потребителя от информацията в отчета за таксите. Предоставената чрез наслагване или изскачащи прозорци информация се ограничава до информацията, посочена в настоящия регламент.
      Член 19
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 28 септември 2017 година.

               За Комисията

               Председател

            Jean-Claude JUNCKER

         (1)  ОВ L 257, 28.8.2014 г., стр. 214.

         (2)  Делегиран регламент (ЕС) 2018/32 на Комисията от 28 септември 2017 г. за допълване на Директива 2014/92/ЕС на Европейския парламент и на Съвета относно регулаторните технически стандарти за стандартизираната на равнището на Съюза терминология за най-представителните услуги, свързани с платежна сметка (вж. страница 3 от настоящия брой на Официален вестник).

         (3)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).

         ПРИЛОЖЕНИЕ

            Образец за отчет за таксите

         Текст на изображението

            Отчет за таксите
            [Наименование на доставчика на сметката]
            [Данни за връзка на доставчика на сметката]
            [Име на клиента]
            [Данни за връзка]
            Сметка
            Идентификатор на сметката
            Период
            От до
            Дата
            ·
            Настоящият документ има за цел да Ви предостави обща информация за всички такси за услуги, свързани с платежната Ви сметка за горепосочения период.
            ·
            Той също така съдържа информация за евентуални лихви, които сте заплатили или натрупали през това време.
            ·
            Информация за отделните операции и салдото по сметката можете да намерите в извлеченията по нея.
            Обобщена информация за таксите и лихвата
            Общо платени такси (общ размер на таксите за пакета от услуги и общо платени такси)
            Общо платени лихви
            Общо натрупани лихви
            Индикатор за пълната стойност на разходите

         Текст на изображението

            Подробен отчет за таксите, платени по сметката
            Услуга
            Такса
            Услуга
            Брой използвания на услугата
            Единична такса
            Брой начислявания на таксата
            Общо
            Общи услуги по сметката
            Включва пакет от услуги, съдържащ:
            За услугите над този брой са начислени отделни такси
            Плащания (не включва карти)
            Карти и пари в брой
            Овърдрафт и сродни услуги
            Други услуги
            Общо платени такси
            Подробности за таксите, включени в пакета от услуги
            Пакет от услуги
            Такса
            Брой начислявания на таксата
            „Пакетна услуга“ [търговско наименование, ако е приложимо]
            Включва:
            За услугите над този брой са начислени отделни такси.
            Подробности за лихвите, платени по сметката
            Лихвен процент
            Лихва
            Общо платени лихви

         Текст на изображението

            Подробности за лихвите, натрупани по сметката
            Лихвен процент
            Лихва
            „Име на сметката“
            Общо натрупани лихви
            Допълнителна информация